Egy focista lett az év mûsorvezetõje
Az angol mûsorvezetõk közül Gary Lineker csábította a legtöbb nézõt a képernyõ elé.
A több világbajnokságon is játszott, egykori góllövõ, Gary Lineker a Match of the Day címû futballmûsort vezeti a BBC-n. Az adás - nevéhez híven - a nap focimeccsét kommentálja: ez legtöbb esetben az angol liga mérkõzéseit jelenti, de 2006-ban természetesen a vébé-közvetítések vitték el a pálmát.

Valószínûleg ennek köszönhetõ, hogy Linekerre ez évben 36,4 millió nézõ volt kíváncsi. A második helyet, 32,9 milliós nézettséggel, Chris Tarrant szerezte meg, aki a brit Legyen Ön is milliomos!-t, vagyis a Who Wants To Be A Millionaire? címû mûsort vezeti. A dobogó harmadik helyét az ITV reggeli mûsorának, a This Morning-nak egyik vezetõje, Phillip Schofield foglalja el, 32,4 millió nézõvel.

Ez alapján megállapítható, hogy az angolok a negyven év feletti, férfi mûsorvezetõket kedvelik leginkább, hiszen a negyvenhat esztendõs Lineker mellett, Tarrant és Schofield is ebbe a csoportba tartozik, a maga hatvan, illetve negyvennégy évével. 30,7 milliós nézettséggel csupán a negyedik helyre csúszott be egy fiatalabb hölgy, jelesül a Big Brother Davina McCallja.

A Media Planning Group nevû médiaügynökség szakértõje, Jim McDonald arra következtetett a felmérésbõl, hogy az angol tévénézõk pontosan tudják, mit szeretnek, és ragaszkodnak is kedvenceikhez, hiszen a lista elsõ helyein csupa kipróbált és régóta kedvelt mûsor, illetve mûsorvezetõ található.
Gary Lineker monitor focista